Z A P I S N I K 
38. sjednice Vijeća Mjesnog odbora Oporovec
održane 4. i 8. srpnja 2024. u prostorijama objekta mjesne samouprave, 
Oporovečki vinogradi 20, s početkom u 18,00 sati

Početak sjednice 4. srpnja 2024.

NAZOČNI: Ivica Zadro, Nikola Mrvelj

Predsjedava: Ivica Zadro, predsjednik Vijeća

Zapisnik vodi: Nikola Mrvelj

Predsjednik Vijeća konstatira da su nazočna dva od ukupno pet članova Vijeća, što znači da Vijeće ne može pravovaljano odlučivati.
Sukladno čl. 41. st. 2. i 5. Poslovnika o radu Vijeća Mjesnog odbora Oporovec predsjednik Vijeća odgađa sjednicu za ponedjeljak, 8. srpnja 2024. u 18 sati.

***

Nastavak sjednice 8. srpnja 2024.

NAZOČNI: Ivica Zadro, Nikola Mrvelj, Anica Posavec i Jasna Steković

Predsjedava: Ivica Zadro, predsjednik Vijeća

Zapisnik vodi: Anica Posavec

Predsjednik Vijeća konstatira da je nazočno četiri od ukupno pet članova Vijeća, što znači da Vijeće može pravovaljano odlučivati.	
      	Bez rasprave, jednoglasno, Vijeće prihvaća tekst zapisnika 37. sjednice Vijeća Mjesnog odbora Oporovec, održane 20. lipnja 2024. godine.
Predsjednik predlaže dopunu dostavljenog dnevnog reda sljedećim točkama:

- Prijedlog za postavljanje odvodnih rešetki u Oporovečkim vinogradima kbr. 54 – donošenje zaključka;
-  Prijedlog za asfaltiranje ulice Oporovečki dol kbr. 66-68A – donošenje zaključka;
- Prijedlog za prenamjenu zemljišta kčbr. 8168, ko. Granešina Nova – donošenje zaključka;

Na prijedlog predsjednika, Vijeće jednoglasno prihvaća i utvrđuje

DNEVNI RED

1. Prijedlog za postavljanje uzdignute plohe u ulici Oporovečki vinogradi kod kbr. 50 – donošenje zaključka;
2. Prijedlog lokacija za postavljanje prometnog znaka „slijepa cesta“ – donošenje zaključka;
3. Prijedlog za postavljanje prometnog ogledala na križanju ulica Oporovečki Majdaki i Oporovečki vinogradi – donošenje zaključka;
4. Prijedlog lokacija za postavljanje psećih košarica – donošenje zaključka;
5. Prijedlog lokacija za održavanje poljskih i šumskih puteva – donošenje zaključka;
6. Prijedlog za asfaltiranje ulice Zavalići – donošenje zaključka;
7. Prijedlog za postavljanje odvodnih rešetki u Oporovečkim vinogradima kbr. 54 – donošenje zaključka;
8. Prijedlog za asfaltiranje ulice Oporovečki dol kbr. 66-68A – donošenje zaključka;
9. Prijedlog za prenamjenu zemljišta kčbr. 8168, ko. Granešina Nova – donošenje zaključka;
10. Pitanja, prijedlozi i obavijesti.


Ad 1. Prijedlog za postavljanje uzdignute plohe u ulici Oporovečki vinogradi kod kbr. 50
Predsjednik je informirao članove Vijeća o zahtjevu građana za postavljanje uzdignute plohe u ulici Oporovečki vinogradi kod kbr. 50.
Nakon kratke rasprave, Vijeće jednoglasno, donosi

ZAKLJUČAK

	Predlaže se postavljanje uzdignute plohe u ulici Oporovečki vinogradi kod kbr. 50.


Ad 2. Prijedlog lokacija za postavljanje prometnog znaka „slijepa cesta“ 
Predsjednik je predložio postavljanje prometnih znakova „slijepa cesta” na prometnice koje završavaju kao slijepa cesta.
Nakon kratke rasprave, Vijeće jednoglasno, donosi

ZAKLJUČAK

Predlaže se postavljanje prometnog znaka „slijepa cesta” na sljedeće lokacije:

- Prašnica Gornja (od raskrižja s Lozicom na sjever)
- Sjeverna lozica
- Mala lozica
- Nova lozica
- Donji kraj
- Stara lozica
- Sunčana
- Loborinci (od raskrižja s Lozicom).
	 

Ad 3. Prijedlog za postavljanje prometnog ogledala na križanju ulica Oporovečki Majdaki i Oporovečki vinogradi
Predsjednik je informirao članove Vijeća o zahtjevu građana za postavljanje prometnog ogledala na križanju ulica Oporovečki Majdaki i Oporovečki vinogradi
Nakon kratke rasprave, Vijeće jednoglasno, donosi

ZAKLJUČAK

Predlaže se postavljanje prometnog ogledala na križanju ulica Oporovečki Majdaki i Oporovečki vinogradi.


Ad 4. Prijedlog lokacija za postavljanje psećih košarica
Predsjednik je predložio postavljanje psećih košarica kako bi se povećala kvaliteta života građana s kućnim ljubimcima.
Nakon kratke rasprave, Vijeće jednoglasno, donosi

ZAKLJUČAK

Predlaže se postavljanje psećih košarica na sljedećim lokacijama.

- kod Mjesnog doma, Oporovečki vinogradi kbr. 20
- kod autobusnog stajališta Oporovec
- kod autobusnog stajališta Varoška
- kod dječjeg parka u Varoškoj (izvan parka)
- kod mosta na raskrižju Novoselečkog puta i ulice Črbeki


Ad 5. Prijedlog lokacija za održavanje poljskih i šumskih puteva
Predsjednik je predstavio lokacije za održavanje poljskih i šumskih puteva.
Nakon kratke rasprave, Vijeće jednoglasno, donosi

ZAKLJUČAK

Predlaže se sljedeće lokacije za održavanje poljskih i šumskih puteva.

- šumski put u produžetku ulice Lozica
- šumski put kčbr. 7516, ko. Granešina Nova
- šumski put u produžetku ulice Sjeverna lozica
- Rebićev brijeg (od Đurina)
- šumski put u produžetku ulice Loborinci nakon kbr. 38


Ad 6. Prijedlog za asfaltiranje ulice Zavalići
Predsjednik je informirao članove Vijeća o zahtjevu građana za asfaltiranje ulice Zavalići kbr. 20 u dužini 30 metara.
Nakon kratke rasprave, Vijeće jednoglasno, donosi

ZAKLJUČAK

Predlaže se asfaltiranje ulice Zavalići kbr. 20 u dužini 30 metara s pripadajućom galanterijom.


Ad 7. Prijedlog za postavljanje odvodnih rešetki u Oporovečkim vinogradima kbr. 54
Predsjednik je informirao članove Vijeća o zahtjevu građana za hitnim rješavanjem problema bujičnih poplava kod kbr. 52-54.
Nakon kratke rasprave, Vijeće jednoglasno, donosi

ZAKLJUČAK

Predlaže se postavljanje odvodnih rešetki u Oporovečkim vinogradima kbr. 54 između postojećih odvodnih šahtova, a radi zadržavanja oborinske vode na navedenom dijelu.


Ad 8. Prijedlog za asfaltiranje ulice Oporovečki dol kbr. 66-68A
Predsjednik je informirao članove Vijeća o zahtjevu građana za asfaltiranje ulice Oporovečki dol kbr. 66-68A u dužini 60 metara.
Nakon kratke rasprave, Vijeće jednoglasno, donosi

ZAKLJUČAK

Predlaže se asfaltiranje ulice Oporovečki dol kbr. 66-68A u dužini 60 metara s pripadajućom galanterijom.


[bookmark: _GoBack]Ad 9. Prijedlog za prenamjenu zemljišta kčbr. 8168 k.o. Granešina Nova
Predsjednik je informirao članove Vijeća o namjeri vlasnika kčbr. 8168, ko. Granešina Nova o prenamjeni zemljišta u sklopu izmjena i dopuna Generalnoga urbanističkoga plana Grada Zagreba koji se nalazi u javnoj raspravi.
Nakon kratke rasprave, Vijeće jednoglasno, donosi

ZAKLJUČAK

I. Podržava se zahtjev gđe. Jasne Steković za prenamjenu zemljišta kčbr. 8168, k.o. Granešina Nova iz zelene zone (Z1) u mješovitu zonu (M1) ili zonu stambene namjene (S). Navedena čestica nalazi se usred zone stambene namjene (S) pri čemu je kčbr. 8168, k.o. Granešina Nova jedina čestica koja se nalazi u zelenoj zoni (Z1).
II. Vijeće podržava i svaku prenamjenu zemljišta kojom bi se stanje na terenu uskladilo s Generalnim urbanističkim planom Grada Zagreba nakon postupka legalizacije bespravno izgrađenih objekata.


Ad. 10. Pitanja, prijedlozi i obavijesti
Predsjednik Vijeća informirao je članove Vijeća o aktivnostima na području Mjesnog odbora Oporovec između dviju sjednica Vijeća Mjesnog odbora. Obavijestio je članove Vijeća da će 39. sjednica biti 29. kolovoza u 18:00 sati. Utvrđen je i redoslijed dežurstava.


Završeno u 18:45 sati.
Zapisnik sastavila: Anica Posavec
Zapisnik administrativno i tehnički obradila: Sandra Šukunda, stručni referent

KLASA: 024-08/24-003/1389
URBROJ: 251-13-11-5/009-24-2
U Zagrebu, 8. srpnja 2024.
        Predsjednik Vijeća Mjesnog odbora Oporovec

Ivica Zadro
